Mogens Nørgaard Pedersen er blevet opfordret til at stille op i Thy-Mors kredsen efter afdøde Egon Pleidrup Poulsen. I dag er Mogens Nørgaard medlem af Regionsrådet, men Borgen trækker, erkender han. - Der er mere og mere, der afgøres på Christiansborg, så den indflydelse vil jeg gerne have, siger den 53-årige tidligere Kristendemokrat. Der er foreløbig tre andre socialdemokratiske kandidater til Thy-Mors Kredsen. Om Mogens Nørgård Pedersen vælges som spidskandidat, afgøres senere på et vælgermøde.

Opsummering:
Den tidligere Kristendemokrat Mogens Nørgård Pedersen er klar til et politisk come-back i Folketinget for sit nye parti Socialdemokraterne. Det oplyser P4 Nordjylland.